Užpurvio ežeras
54°42′49″ š. pl. 24°45′15″ r. ilg.﻿ / ﻿54.71361°š. pl. 24.75417°r. ilg.﻿ / 54.71361; 24.75417 Užpurvio ežeras – ežeras Lietuvoje, Elektrėnų savivaldybėje, 5,5 km į rytus nuo Pastrėvio. Ežero ilgis iš šiaurės vakarų į pietryčius – 0,32 km, plotis – iki 0,14 km. Altitudė 167,1 m. Krantai žemi, plačiai užpelkėję. Aplinkui plyti medžiais ir krūmais apaugusios pievos, dirbami laukai, į šiaurę – įrengti golfo laukai. Šiaurės rytuose įteka upeliukas iš netoliese telkšančio Pasamanės ežero, šiaurės vakaruose išteka upelis link Elektrėnų marių intako Antabrasčio. Kiek atokiau į pietus įsikūręs Strėvininkų kaimas.